Jozef Banáš

Ing. Jozef Banáš (* 27. september 1948, Bratislava) je slovenský prozaik, dramatik, diplomat a politik.

 Profesionálna kariéra 
 1972 – absolvoval Vysokú školu ekonomickú v Bratislave, odbor zahraničný obchod

 19731976 – Chirana Export Piešťany, obchodný referent
 19771992 – Federálne ministerstvo zahraničných vecí, Praha
 19831988 – veľvyslanectvo Berlín, NDR, tlačový atašé
 19901992 – veľvyslanectvo Viedeň, zástupca veľvyslanca
 1992 – Raiffeisenleasing Viedeň
 19931994 – Tatraleasing Bratislava, riaditeľ
 19942001 – Slovak International Tabak, riaditeľ priemyselnej politiky

 Literárna činnosť 
 1978 – Nebráňme vtákom lietať, TV inscenácia, scenár
 1979 – Čisté vody, TV inscenácia
 1982 – Mimoriadny rýchlik, TV inscenácia, scenár
 1983 – Kirchhoffov zákon, TV inscenácia, scenár
 1985 – Začiatok sezóny, filmový scenár
 1990 – Tréning na štátnika, divadelná komédia
 1996 – No Comment, divadelná komédia
 2001 – Lepší ako včera, kniha poviedok
 2006 – Politicum tremens (spoluautor Bohumil Hanzel), humorná kniha o NR SR
 2007 – Idioti v politike, recesistická kniha o politike
 2007 – Delírium P., divadelná komédia
 2008 – Zóna nadšenia, politický triler (po česky 2009)
 2009 – Zastavte Dubčeka!, román (po česky 2011)
 2010 – Deň do večnosti, zbierka poézie
 2010 – Kód 9, román o Tibete a Nepále
 2011 – Sezóna potkanov, román
 2012 – Posledná nevera, kniha poviedok
 2013 – Kód 1, román o Kašmíre
 2015 – Velestúr, román
 2015 – Dementi, román
 2017 – Kód 7, román o Bhutáne
 2017 – Somár je Švajčiar
 2018 – Prebijem sa! Štefánik, román
 2020 – Nádherná smrť v Altaji, román o Altaji
 2021 – Som Baťa, dokážem to!, román
 2024 – Nevzdám to! Aurel Stodola, román

Popri literárnej tvorbe sa venuje aj politickej publicistike a esejistike. Jeho eseje a úvahy o politike vychádzajú aj v zahraničných médiach.
náhľad|Jozef Banáš na podujatí Matice slovenskej o slovenských osobnostiach

 Kritika 
Portál Aktuality.sk ho označuje za šíriteľa konšpiračných teórií a dezinformácii, pričom politologička Soňa Szomolányi k jeho spolupráci s konšpiračnými webmi uvádza: „Jozef Banáš v mene profitu a pofidérnej čitateľskej ,slávy‘ svojou konšpiráciami sýtenou publicistikou nadbieha dosť nízkemu vkusu“.

 Politická kariéra 
 1976 vstup do KSČ
 20012002 – Aliancia nového občana (ANO), generálny sekretár
 20022006 – poslanec národnej rady zvolený vo voľbách za ANO. Bol podpredsedom Výboru pre európsku integráciu, členom Výboru pre obranu a bezpečnosť a Stálej delegácie NR SR pri Parlamentnom zhromaždení Rady Európy a členom Zahraničného výboru NR SR a vedúcim stálej delegácie NR SR pri Parlamentnom zhromaždení NATO.
 2003 – viceprezident Parlamentného zhromaždenia rady Európy
 23. február 2004 – po tom, ako sa nestal lídrom na kandidátke ANO do volieb do Európskeho parlamentu, oznámil, že vystupuje z ANO a bude pôsobiť v národnej rade ako nezávislý poslanec
 1. júna 2004 – vstúpil do poslaneckého klubu Slovenskej demokratickej a kresťanskej únie (SDKÚ)
 17. augusta 2004 – vstúpil do SDKÚ
 11. novembra 2004 – zvolený v Benátkach ako prvý Slovák za viceprezidenta Parlamentného zhromaždenia NATO

 Súkromný život 
Jozef Banáš je ženatý, s manželkou Máriou majú dve dcéry, Máriu (vyd. Zinburgová; * 1974) a Adelu (vyd. Vinczeová; * 1980).

 Spolupráca s ŠtB 
Podľa registračných protokolov ŠtB archivovaných Ústavom pamäti národa (ÚPN) bol v rokoch 19741989 vedený ako agent ŠtB s krycím menom Lotos, e. č. 15537, 39641.TS : 15537 : Lotos : Jozef Banáš : 27.9.48. In: TS : 39641 : Lotos : Jozef Banáš : 27.9.48. In:  Väčšina relevantných dokumentov, uvedených v zozname na začiatku spisu, bola podľa poznámok v decembri 1989 skartovaná, vlastnoručné správy a vyhlásenia tak chýbajú. Banáš tvrdí, že žiadnu spoluprácu nepodpísal a jeho podpis v zväzkoch ŠtB je falošný. Napriek trojročnému úsiliu o vydanie údajného podpisu na písmoznalecké skúmanie, ÚPN toto odmietol. Banáš podal v novembri 2005 trestné oznámenie Generálnej prokuratúre SR na neznámeho páchateľa za falšovanie úradnej listiny.

Podľa rakúskeho novinára Paula Lendvaia mal Banáš v Bratislave na starosti zahraničných novinárov: „Robil všetko, aby ukázal, že je veľmi spoľahlivý podporovateľ a nástroj komunistického režimu. Nepomáhal nám, ale robil obštrukcie. Bol nám známy ako predĺžená ruka ŠtB. Bol som šokovaný, keď som ho videl po revolúcii vo Viedni ako zástupcu Slovenska na ambasáde.“

Okrem tohto pôsobenia v bratislavskej kontrarozviedke figuroval Banáš aj v registri Hlavnej správy rozviedky v Prahe, kde mal krycie meno Bueno. Zväzok je uložený v Archíve bezpečnostných zložiek v Prahe a jeho kópia sa nachádza aj v archíve ÚPN. Banáš aj túto spoluprácu popiera, ŠtB ho podľa jeho slov len predvolávala na výsluchy, ktoré si nemohol dovoliť odmietať.

 Referencie 

 Iné projekty 

 Externé odkazy 
 Oficiálny web

 Zoznam diel Jozefa Banáša v súbornom katalógu Slovenskej národnej knižnice
 Články týkajúce sa Jozefa Banáša na portáli teraz.sk TASR

Kategória:Osobnosti z Bratislavy
Kategória:Slovenskí spisovatelia
Kategória:Slovenskí prozaici
Kategória:Slovenskí dramatici
Kategória:Slovenskí scenáristi
Kategória:Slovenskí manažéri
Kategória:Slovenskí diplomati
Kategória:Česko-slovenskí diplomati
Kategória:Slovenskí politici
Kategória:Politici KSČ
Kategória:Politici ANO
Kategória:Politici SDKÚ
Kategória:Poslanci NR SR (2002 – 2006)
Kategória:Agenti ŠtB
Kategória:Konšpirační teoretici
Kategória:Absolventi Ekonomickej univerzity v Bratislave